Source: http://rugbyclubgrivita.blogspot.com/2013/
Timestamp: 2019-07-18 16:03:42+00:00

Document:
RUGBY CLUB GRIVITA: 2013
Final de sezon la Rugby Club Grivita
Rugby Club Grivita a inregistrat, in 2013, poate cel mai slab sezon din istorie, gruparea din Parcul Copilului inregistrand o victorie, 31-29 cu Sportul Studentesc, in deplasare, in primavara, si opt infrangeri, 24-29, 19-46 si 3-81 cu Callatis Mangalia, 17-53, 8-24 si 12-34 cu CS Metrorex, si 12-43 si 5-34 cu Sportul Studentesc. Dupa ce a evitat in ultimul moment Lingura de lemn, gratie neprezentarii formatiei Lions Arad la confruntarea de clasament, Grivita a incheiat sezonul apoteotic, cu o infrangere usturatoare suferita pe teren propriu, 3-73 cu RC Barlad, in primul tur al Cupei Romaniei. Chiar si asa, grivitenii si-au permis sa organizeze traditionala petrecere de sfarsit de an, aceasta urmand a avea loc joi, 19 decembrie, de la ora 18.00, la clubul din Parcul Copilului. Ca de obicei, actualii componenti ai echipei vor fi vizitati de legende ale gruparii si de un cor de colindatori, se va inchina un pahar in onoarea vremurilor ce va sa vina si, nu in ultimul rand, vor fi impartite atentii juniorilor ce reprezinta cu mandrie clubul. De asemenea, va fi premiat taloneurul Luigi Padureanu, care a fost desemnat cel mai bun jucator al echipei in 2013, gratie aportului adus pe teren si in viata echipei, dar si gratie celor doua eseuri marcate in confruntarile cu CS Metrorex si Callatis Mangalia, ambele de pe teren propriu. Petrecerea va marca, oficial, sfarsitul sezonului, rugbistii de la Grivita urmand sa se reuneasca in jurul datei de 1 februarie 2014 pentru a pregati cum se cuvine un sezon ce se vrea al renasterii. Se preconizeaza cel putin doua luni de pregatire in care vor fi programate cel putin cate trei antrenamente pe saptamana, iar sedintele de pregatire vor fi axate pe conditia fizica, una dintre concluziile staff-ului tehnic la finalul actualului sezon fiind ca RC Grivita nu poate emite pretentii decat in momentul in care se va prezenta la un excelent nivel fizic. Daca in 2013 s-a mizat, cu mici exceptii, pe o echipa tanara, de anul viitor se spera in reinregimentarea mai multor jucatori cu experienta care au mai trecut in ultimii ani prin Parcul Copilului si care si-au manifestat intentia, cel putin la nivel declarativ, sa puna umarul la renasterea unei echipe care, cu ceva ani in urma, era cea mai puternica din Europa si cea mai iubita din Romania.
Publicat de RUGBY CLUB GRIVITA la 23:37 Niciun comentariu:
Sa ne cunoastem adversarul: Rugby Club Barlad
Tragerea la sorti pentru 16-imile de finala ale Cupei Romaniei la rugby a scos in fata RC Grivita un adversar cat se poate de dificil, Rugby Club Barlad.
Reprezentanta de seama a unui puternic centru local de juniori, RC Barlad s-a batut de multe ori de la egal la egal cu Stejarul Buzau si Politehnica Iasi, marile favorite ale Diviziei Nationale, dar, in cele din urma, lipsa de experienta a facut ca RC Barlad sa incheie competitia abia pe locul al patrulea, dupa ce a fost pe locul 3 la sfarsitul sezonului regulat. De altfel, RC Barlad a inceput in forta anul, cu 3 victorii obtinute in primele cinci meciuri si o infrangere la limita suferita pe terenul lui Poli Iasi, 20-22, dar s-a stins pe parcurs si a incheiat sezonul in genunchi, cu o singura victorie obtinuta din ultimele sase meciuri. Chiar si asa, nu trebuie uitat ca, la 22,6 ani media de varsta, RC Barlad este una dintre cele mai tinere echipe de seniori din Romania, semn ca trupa antrenata de Ion Harnagea mizeaza pe jucatori tineri, gata sa profite de meciurile din Cupa Romaniei pentru a demonstra ca au valoarea de a evolua la cel mai inalt nivel. Cu o medie de peste 25 de puncte inscrise in fiecare dintre cele 20 de meciuri jucate, RC Barlad da senzatia unei echipe echilibrate din care se remarca jucatori precum mijlocasul la gramada Alexandru Tigla, autor a opt eseuri in 12 meciuri jucate, sau Ciprian Tercu, jucator de linia a doua care, in ciuda inaltimii uriase, 2,01 metri, si-a trecut in cont cinci eseuri, aproape cate o incercare la fiecare doua meciuri jucate. Iar statisticile arata ca RC Barlad este o echipa care cauta eseul, moldovenii reusind cel putin cate o incercare in 19 dintre cele 20 de meciuri jucate in 2013.
Lotul RC Barlad
Linia I - Vasile Balan, Razvan Ciuchilan, Andrei Dodan, Marius Hurez, Eduard Macarascu, Gabriel Marin, Marius Tei.
Linia a doua - Andrei Rusu, Madalin Samoila, Ciprian Tercu.
Flankeri - Justian Tachel, Marius Postolachi, Catalin Postolache.
Inchizatori - Ionel Hohota.
Mijlocasi la gramada - Mihai Banu, Ionut Barbascu, Alexandru Tigla.
Mijlocasi la deschidere - Andrei Ciuca, Florin Ibanescu, Marius Munteanu, Vasilica Nicoara.
Centrii - Alexandru Ipate, Teodor Lupoaie, Adrian Kius.
Aripi - Andrei Laurentiu, Laurentiu Borcia, Andrei Cocandau, Ioan Hobancu, Ionut Isac, Vlad Zaharia.
Fundasi - Ionut Pahonea.
Meciul dintre RC Grivita - RC Barlad se va disputa sambata, 2 noiembrie, pe Stadionul "Parcul Copilului", din Bucuresti, la o ora ce urmeaza a fi stabilita in perioada imediat urmatoare.
Publicat de RUGBY CLUB GRIVITA la 23:05 Niciun comentariu:
Rugby Club Grivita - Sportul Studentesc 5-34 (5-29)
Etapa a cincea a Diviziei A la rugby a insemnat si a cincea infrangere la rand suferita de Rugby Club Grivita in sezonul de toamna. Gruparea din Parcul Copilului a primit replica formatiei Sportul Studentesc intr-un meci in care plusul de experienta si de agresivitate al oaspetilor a facut diferenta. Cum ne-au obisnuit in ultima perioada, elevii antrenorului Alexandru Marin au inceput prost meciul si oaspetii reuseau sa deschida scorul inca din minutul 4, gratie unui eseu netransformat. Recitalul Sportului a continuat, oaspetii reusind sa marcheze eseu dupa eseu. Astfel, in minutul 27 meciul era ca si jucat, studentii avand un avantaj considerabil, 29-0, dupa ce au marcat cinci eseuri dintre care doar doua transformate. Grivita a inceput sa puna probleme abia dupa minutul 30, dar singura actiune concretizata a fost chiar in minutul 32, cand Viorel "Fulgerica" Nicolae a inscris eseul de onoare al gazdelor. Repriza a doua a adus o lupta surda la centrul terenului. Sportul a cazut fizic, Grivita nu a reusit sa profite, astfel ca s-a mai marcat o singura data, oaspetii reusind un nou eseu, in minutul 60. Grivita a avut si superioritate numerica, pe final, dar tot degeaba, trupa din Parcul Copilului demonstrand, inca o data, ca sezonul acesta nu se poate ridica peste nivelul de sparring-partner pentru celelalte competitoare. RC Grivita - Sportul Studentesc s-a incheiat 5-34 si pentru fosta campioana europeana si nationala urmeaza o deplasare ce se anunta a fi de cosmar, la Mangalia, unde va juca impotriva formatiei Callatis Mangalia, grupare care a facut instructie cu orice adversar intalnit anul acesta.
Pentru Grivita a marcat Viorel "Fulgerica" Nicolae eseu ('32). Grivita a jucat cu Alexandru Ionescu (Ionut Zamfir '55), Alexandru Ciocan, Marian Forminte - Vasile Tiganescu, Mihai Nita - Madalin Birjovanu (Alexandru Padureanu '67), Claudiu Podoleanu (Victor Dima '50), Ionut Manu - Andrei Neacsu, Alexandru Ungureanu - Visan Razvan (Alexandru Nedelcu '63), Mihai Adam, Mihai Ionescu (Catalin Titiriga '47), Viorel Nicolae "Fulgerica" - David Mandache.
Publicat de RUGBY CLUB GRIVITA la 09:31 Niciun comentariu:
Rugby Club Grivita - Clubul Sportiv Metrorex 12-34 (5-20)
Etapa a patra a Diviziei A la rugby a insemnat si a patra infrangere la rand suferita de Rugby Club Grivita. De aceasta data gruparea din Parcul Copilului s-a inclinat pe teren propriu, in fata formatiei CS Metrorex. Cum ne-a obisnuit in actualul sezon, Grivita a inceput prost si meciul de sambata si oaspetii, incurajati de circa 40 de fani zgomotosi, conduceau cu 20-0 la jumatatea primei reprize. Din nou pachetul de inaintare a tinut in viata gruparea din Parcul Copilului si Grivita a redus din diferenta inainte de pauza gratie unui eseu marcat de Claudiu Podoleanu, dupa un atac prelungit al inaintarii grivitene. Repriza a doua a inceput cum nu se putea mai prost pentru Grivita, demi-ul Alexandru Ungureanu fiind eliminat temporar in minutul 48, dupa o decizie controversata a arbitrului de centru. In compensatie, centralul a eliminat si un jucator de la oaspeti, in minutul 51, imediat Grivita reusind, in 14 contra 14, al doilea eseu al ei prin Luigi Padureanu. Andrei Neacsu a transformat cu siguranta si a reaprins speranta in Parcul Copilului, scorul fiind Grivita - Metrorex 12-20 in minutul 52. Din pacate, pe finalul partidei si-a intrat in rol arbitrul de centru care a ucis orice vis al gazdelor de a mai obtine un rezultat favorabil. Alexandru Tiganescu a fost eliminat aiurea in minutul 63, iar in minutul 65 oaspetii au inscris un nou eseu, dupa un evident "inainte" semnalizat de la margine si trecut cu vederea de arbitrul de centru. La 12-27 Grivita nu a mai avut puterea necesara sa revina si oaspetii au mai inscris un eseu, transformat, cu sase minute inainte de final, pecetluind soarta partidei. RC Grivita sufera a patra infrangere, din patru meciuri disputate in aceasta toamna, 12-34 cu CS Metrorex, iar sambata, 12 octombrie, urmeaza un nou meci foarte dificil cu Sportul Studentesc, pe teren propriu, de la ora 10.00.
Pentru Grivita au marcat Claudiu Podoleanu eseu ('40), Luigi Padureanu eseu ('52) si Andrei Neacsu transformare ('52). Rugby Club Grivita a inceput cu Alexandru Ionescu, Luigi Padureanu, Marian Forminte - Mihai Nita, Alexandru Tiganescu - Madalin Birjovanu, Claudiu Podoleanu, Victor Dima - Alexandru Ungureanu, Visan Razvan - Viorel Nicolae "Fulgerica", Eugen Titiriga, Mihai Adam, Gabriel Ghitan - David Mandache. Rezerve au fost Alexandru Ciocan, Ionut Zamfir, Alexandru Dinica, Andrei Neacsu, Catalin Titiriga, Mihai Ionescu, Mihai Ionita.
Publicat de RUGBY CLUB GRIVITA la 22:21 Niciun comentariu:
Mega spectacol rugbystic in Parcul Copilului
Sambata, 5 octombrie, incepand cu ora 10.00, iubitorii rugby-ului si nu numai sunt asteptati, cu mic, cu mare, in "Parcul Copilului". In avanpremiera finalelor Super-Ligii, care vor avea loc, incepand cu ora 16.00, pe "Arcul de Triumf", arena din "Parcul Copilului" gazduieste o noua editie a Memorialului "Mihai Tibuleac". Ajuns la a XI-a editie, Memorialul va fi deschis de juniorii din cadrul Rugby Club Grivita. Acestia vor avea la dispozitie aproape o ora pentru a-si demonstra abilitatile de manuire a balonului oval. Apoi, de la ora 11.00, este programat meciul dintre Rugby Club Grivita si Clubul Sportiv Metrorex, disputa contand pentru etapa a patra a Diviziei A. Punctul culminant al zilei va fi ceremonia clasica de dupa meci la care vor participa cativa dintre jucatorii de legenda ai fostei campioane nationale si europene. Acestia vor avea posibilitatea sa-si reaminteasca momentele de glorie traite in tricoul Rugby Club Grivita.
Si daca tot vorbim de meciul dintre Rugby Club Grivita si Clubul Sportiv Metrorex, trebuie spus ca jucatorii si intreg staff-ul tehnic au decis, la antrenamentul oficial, de vineri seara, ca a venit momentul ca echipa din "Parcul Copilului" sa incepe sa conteze in meciuri, pentru a sterge imaginea dezolanta la primele trei meciuri disputate pana acum. Asta desi Rugby Club Grivita traverseaza un moment dificil din punctul de vedere al lotului de jucatori, existand numeroase absente importante. De altfel, conform ultimelor estimari, echipa probabila pentru meciul de maine arata astfel: Marian Forminte, Luigi Padureanu, Alexandru Ionescu - Alexandru Tiganescu, Claudiu Podoleanu - Madalin Birjovanu, Victor Dima, Alexandru Ciocan - Alexandru Ungureanu, Visan Razvan - Catalin Titiriga, Mihai Adam, Eugen Titiriga, Viorel Nicolae "Fulgerica" - David Mandache.
Publicat de RUGBY CLUB GRIVITA la 21:14 Niciun comentariu:
Sperante de existenta in Parcul Copilului
Cu mai putin de trei saptamani inainte de startul sezonului de toamna al Diviziei A, Rugby Club Grivita a avut 17 jucatori disponibili la antrenamentul de luni seara, o cifra demna de luat in seama, in conditiile in care in urma cu numai doua saptamani jucatorii prezenti la sedintele de pregatire puteau fi numarati pe degetele de la o mana.
Desi nu este indeajuns pentru a forma o echipa, in conditiile in care e nevoie de minim 18 jucatori disponibili pentru a fi trecuti pe foaia de joc, oficialii clubului din Parcul Copilului sunt increzatori ca pana la ora primului meci, CS Metrorex - RC Grivita, din 14 septembrie, de pe Stadionul Ciurel, grivitenii vor avea inregistrati cel putin 26 de jucatori. Se mizeaza minim 18 jucatori din vechea garda ce a dus greul in ultimii ani la care se vor adauga alti 7-8 juniori veniti de pe la diferite cluburi bucurestene.
Rezultatele dezamagitoare din primavara, 25-29 acasa cu Callatis Mangalia, dupa 0-29 la pauza, si 17-53 cu Clubul Sportiv Metrorex, tot pe teren propriu, si situatia dificila prin care clubul a trecut in ultima perioada fac ca obiectivul Grivitei din aceasta toamna sa fie formarea unei echipe, chiar daca Divizia A se reia practic de la 0. Reprezentantii clubului din Parcul Copilului sunt constienti de sansele minime pe care Grivita le are de a castiga Grupa Sud a Diviziei A si, implicit, dreptul sportiv de a promova in esalonul superior.
Totusi, cei de la Grivita sunt multumiti de modul in care au inceput sa decurga lucrurile in Parcul Copilului, dovada fiind faptul ca gazonul a inceput sa fie udat constant in speranta ca se va prezenta in conditii bune de joc pe 28 septembrie, in etapa a treia, cand Grivita joaca primul meci pe teren propriu, impotriva formatiei Callatis Mangalia. Grivita are de disputat cel putin opt meciuri in aceasta toamna si se spera ca echipa sa se prezinte mai bine decat in primavara.
Abia de anul viitor fanii gruparii din Parcul Copilului ar putea vedea o noua fata a Grivitei si cateva surprize la nivel de lot de jucatori, surprize care sa permita fostei campioane nationale sa domine cu autoritate competitia in Divizia A.
Programul RC Grivita din aceasta toamna:
Publicat de RUGBY CLUB GRIVITA la 22:22 Niciun comentariu:
FELICITARI ALINA MARIN SI CRISTIAN IONESCU!!!
Felicitari Alina Marin si Cristian Ionescu pentru nasterea celui mai tanar membru al marii familii Rugby Club Grivita. Sa va traiasca si sa va bucurati mult de el de acum inainte!
Rugby Club Grivita - Clubul Sportiv Metrorex 17-53 (7-24) O pata neagra in istoria unui club legendar
In etapa a patra a Diviziei A la rugby, Rugby Club Grivita a primit sambata, 27 aprilie, replica celor de la Clubul Sportiv Metrorex intr-un meci disputat pe Stadionul "Parcul Copilului". Intalnirea a avut loc in fata a doar cateva zeci de spectatori, majoritatea iubitorilor rugbiului din Capitala preferand confruntarea dintre Dinamo Bucuresti si Stiinta Baia Mare care a avut loc de la aceeasi ora, 10.00. Incurajati de victoria obtinuta runda precedenta, 31-29 cu Sportul Studentesc, in deplasare, grivitenii au inceput meciul in forta si au deschis scorul inca din minutul 2, cand Alexandru Ungureanu a profitat de o greseala a defensivei adverse si a culcat balonul in terenul de tinta. Stefan Dorin a transformat fara probleme si Grivita conducea cu 7-0. Miracolul a durat doar cateva minute, CS Metrorex reusind sa intoarca rapid scorul. Oaspetii au reusit trei eseuri, toate transformate, intr-un interval de 12 minute si au mai punctat dintr-o lovitura de pedeapsa pana la pauza, astfel ca rezultatul inregistrat dupa primele 40 de minute era 24-7 pentru Clubul Sportiv Metrorex. Daca grivitenii s-au intrecut in placaje ratate si in actiuni ofensive firave si in repriza a doua, jucatorii de la Metrorex au marcat eseu dupa eseu si s-au distantat pana la 48-7 in minutul 67. Ultimele minute au adus o rabufnire de orgoliu a Grivitei, care a marcat doua eseuri, prin Mihai Nita si Marius Enache. Primul a punctat dupa o actiune personala in fort, in stilul sau caracteristic, iar al doilea a inscris dupa un contraatac purtat in doi, alaturi de Visan Razvan. Totusi, confruntarea s-a incheiat cu un nou eseu inscris de oaspeti in prelungiri. Rugby Club Grivita - Clubul Sportiv Metrorex s-a incheiat 17-53, rezultat ce reprezinta una dintre cele mai umilitoare infrangeri din istoria clubului din "Parcul Copilului" mai ales in conditiile in care esecul a fost inregistrat in fata unui adversar care in mod normal era victima sigura in templul rugbiului romanesc. Din fericire, pentru Grivita urmeaza o perioada de pauza de aproximativ cinci luni, insa daca ne gandim ca fosta campioana europeana se afla intr-un impas total, este putin probabil ca situatia din "Parcul Copilului" sa se imbunatateasca.
Rugby Club Grivita - Clubul Sportiv Metrorex 17-53 (7-24)
Pentru Grivita au marcat Alexandru Ungureanu eseu ('2), Mihai Nita eseu ('78), Marius Enache eseu ('80), Stefan Dorin transformare ('2). Grivita a inceput cu Alexandru Ionescu, Luigi Padureanu, Marian Forminte - Mihai Nita, Mihai Ionita - Mihai Adam, Marius Perniu, Cristian Manu - Alexandru Ungureanu, Ionel Preda - George Pintilii, Andrei Mereuta, Eugen Titiriga, Stefan Dorin - Gabriel Ghitan. Rezerve au fost Liviu Salageanu, Ionut Zamfir, Catalin Titiriga, Marius Enache, Visan Razvan, Vlad Marian, Mihai Ionescu.
Publicat de RUGBY CLUB GRIVITA la 23:05 Un comentariu:
Sportul Studentesc - Rugby Club Grivita 29-31 (10-13) Meci de infarct in Complexul Studentesc Tei
Etapa a treia a Divizie A la rugby a programat sambata, 20 aprilie, un meci de foc intre Sportul Studentesc si Rugby Club Grivita, doua echipe cu traditii din rugbiul romanesc. Calculele hartiei dadeau o victorie clara a gazdelor, Sportul avand avantajul terenului propriu si avantajul moral al unei clasari mai bune in ierarhia Diviziei, mai ales dupa ce Grivita a inceput cu stangul noul sezon, 24-29 cu Callatis Mangalia chiar in Parcul Copilului. Totusi, elevii antrenorului Alexandru Marin s-au intrecut pe ei insisi si au obtinut o victorie de senzatie prin intermediul careia au imbunatatit imaginea nepotrivita pe care au lasat-o la primul meci din 2013. Cum era de asteptat, pachetul de inaintare al Sportului, net superior la capitolul gabarit, a impus ritmul jocului in startul intalnirii, gazdele reusind sa deschida scorul inca din minutul 4, cand au reusit primul eseu al meciului. Spre deosebire de jocul cu formatia din Mangalia, rugbistii de la Grivita au ripostat rapid si au preluat conducerea in minutul 10, 7-5, cand Marius Perniu a reusit un eseu de toata frumusetea, dupa un contraatac fulger. Incercarea a fost transformat de Stefan Dorin. Sportul a reusit un nou eseu in minutul 14, gazdele conducand cu 10-7. Transformeurul Grivitei, Stefan Dorin, a intors rezultatul pana la pauza. Aripa oaspetilor si-a trecut in cont doua lovituri de pedeapsa si Grivita conducea cu 13-10 la pauza. Stefan Dorin a mai bifat o lovitura de pedeapsa in startul reprizei secunde, 16-10, pentru ca apoi sa inceapa sarabanda eseurilor. Sportul s-a apropiat la 15-16 in minutul 52, dar Ionel Preda a intrerupt abrupt avantul gazdelor, fundasul Grivitei reusind un eseu de toata frumusetea in minutul 58. Puternicul pachet de inaintare al Sportului a dat o noua lovitura in minutul 64, 22-21 pentru gazde, insa raspunsul lui Ionel Preda (MVP-ul meciului) a venit prompt, in minutul 68, bijuteria sa de eseu fiind transformata cu siguranta de Stefan Dorin, 28-22 pentru Grivita. Al cincilea eseu al gazdelor a venit in minutul 74. Punctele victoriei au fost "puse" pe tabela inexistenta de Stefan Dorin in minutul 78, griviteanul transformand o noua lovitura de pedeapsa. Sportul - Grivita s-a incheiat 29-31 la capatul unui meci deosebit de spectaculos si in care experienta unor Marius Perniu sau Ionel Preda plus eficienta lui Stefan Dorin au anulat plusul evident inregistrat de "studenti" la capitolul pachet de inaintare. Desi Grivita ramane pe locul 4 in Grupa Sud, victoria obtinuta in Complexul Sportiv Tei da mari sperante unei formatii care trece printr-o perioada extrem de dificila mai ales din punctul de vedere al lotului avut la dispozitie.
Sportul Studentesc - Rugby Club Grivita 29-31 (10-13).
Pentru Grivita au marcat Ionel Preda doua eseuri, Marius Perniu eseu, Stefan Dorin doua transformari si patru lovituri de pedeapsa. Grivita a inceput cu Alexandru Ionescu, Gabriel Dinica, Luigi Padureanu - Mihai Nita, Mihai Ionita - Ionut Zamfir, Marius Perniu, Mihai Adam - Alexandru Ungureanu, Visan Razvan - Viorel "Fulgerica" Nicolae, Eugen Titiriga, Andrei Mereuta, Stefan Dorin - Ionel Preda. Rezerve: Marius Enache, Cosmin Andrei, Catalin Titiriga, Ionut Manu, Marian Forminte, George Pintilii.
Publicat de RUGBY CLUB GRIVITA la 01:37 Niciun comentariu:
LA MULTI ANI, MARIUS VIOREL PERNIU!
Marius Viorel Perniu, unul dintre "ultimii mohicani" ai Rugby Club Grivita, implineste astazi 33 de ani! Perniu este unul dintre ultimii jucatori aflati inca in lotul RC Grivita si care au fost crescuti in spiritul grivitean, inaintasul dedicandu-si intreaga viata rugbistica gruparii din Parcul Copilului. Perniu se poate lauda ca este unul dintre ultimii jucatori din actualul lot care au prins vremuri cat decat bune la "campioana sufletului", vremuri in care, desi situatia financiara nu era poate una foarte stralucita, Grivita se lua la tranta cu marile forte ale campionatului pe prima scena a rugbiului romanesc. Desi in dese randuri a avut ocazia sa paraseasca gruparea din Parcul Copilului sau chiar sa renunte la rugby, dragostea pentru sportul cu balonul oval, in general, si pentru RC Grivita, in special, l-au facut sa nu renunte si sa ajute echipa de cate ori a fost nevoie, indiferent ca Grivita a avut meci la Suceava, Mangalia, Barlad sau Petrosani, ori ca Marius a trebuit sa joace linia a treia, linia a doua sau chiar centru. Mai mult, Perniu nu tradeaza culorile echipei nici macar acum, cand Grivita trece printr-o perioada extrem de dificila atat din punct de vedere financiar, cat si din punct de vedere al lotului avut la dispozitie. Pentru tot ce a facut pentru Rugby Club Grivita ii spunem "Chapeau bas" rugbistului si omului Marius Viorel Perniu. LA MULTI ANI si cat mai multa sanatate pentru a putea ajuta echipa in aceste vremuri de restriste.
Publicat de RUGBY CLUB GRIVITA la 06:31 Niciun comentariu:
Rugby Club Grivita - Rugby Club Callatis Mangalia 24-29 (0-29) Debutul trist al unui an de tranzitie
Dupa o vacanta de iarna in care a pierdut in jur de 20 de jucatori dintre care cel putin vreo 8 titulari de drept, Rugby Club Grivita a debutat cu stangul in noul sezon al Diviziei A, gruparea din Parcul Copilului pierzand, cu 24-29 (0-29) meciul cu Rugby Club Callatis Mangalia. Numeroasele absente din formula de start s-au vazut, intalnirea incepand in nota de dominare a oaspetilor. Rugbistii de la Callatis conduceau cu 14-0 inca din minutul 9, dupa un start de meci in care jucatorii de la Grivita s-au intrecut in placaje ratate. Repriza a continuat sa fie la discretia oaspetilor, acestia mai reusind sa puncteze din doua eseuri, o transformare si un dropgol. La pauza se inregistra un rezultat neverosimil, Grivita - Callatis Mangalia 0-29, spre stupefactia celor aproximativ 100 de spectatori care au umplut batrana tribuna a stadionului din Parcul Copilului. Repriza secunda a fost una diametral opus, in special datorita caderii fizice a oaspetilor. Grivita a marcat prima incercare in minutul 48, prin Nita, un jucator nou venit pe pachetul de inaintare si care a reusit sa se impuna in formula de start gratie fizicului impresionant. Dupa numai doua minute, demi-ul Alexandru Ungureanu a reusit o interceptie in propria jumatate de teren si a facut o cursa fenomenala care s-a incheiat cu un eseu la centru. Ionel Preda a transformat fara probleme astfel ca scorul devenea Grivita - Callatis Mangalia 12-29 cu aproximativ o jumatate de ora inainte de finalul partidei. Gazdele au continuat sa puna presiune, in speranta ca vor reusi sa intoarca soarta partidei, iar pachetul de inaintare al Grivitei a inceput sa faca diferenta. Gabriel Dinica a marcat al treilea eseu al Grivitei in minutul 59, gazdele punctand cu ajutorul unui mol ce a pulverizat defensiva adversa. Grivita s-a apropiat la numai cinci puncte diferenta in minutul 76. Marius Perniu a prins doi adversari pe picior gresit, a patruns printre ei si a inscris la centru al patru eseu al Grivitei, incercare ce avea sa fie transformata, fara probleme de Ionel Preda. Totusi, in ultimele patru minute Grivita nu a mai reusit sa puncteze, astfel ca gruparea din Parcul Copilului a pierdut, cu 24-29, primul meci oficial disputat in 2013. Repriza a doua foarte buna nu a reusit sa o anuleze pe prima extrem de proasta. Grivita a avut jocul in mana in partea a doua si putea sa mai puncteze de cel putin doua ori, dar elevii lui Alexandru Marin s-au pripit in momentele cheie. Ionel Preda a ratat un sut simplu care trebuia sa aduca o margine cat mai aproape de terenul de tinta adversa, iar Luigi Padureanu si Gabriel Ghitan au ratat un contraatac doi contra unu in care mingea a parasit suprafata de joc dupa o neintelegere intre jucatorii Grivitei. In ciuda esecului suferit in fata celor de la Callatis Mangalia, jucatorii de la Rugby Club Grivita sper sa spele imaginea urata lasata la debutul in actualul sezon al Diviziei A cu ajutorul unei victorii obtinute sambata, 20 aprilie, pe stadionul din Complexul Sportiv Studentesc Tei, impotriva celor de la Sportul Studentesc.
Rugby Club Grivita - Rugby Club Callatis Mangalia 24-29 (0-29)
Pentru Grivita au marcat Nita, Alexandru Ungureanu, Gabriel Dinica si Marius Perniu cate un eseu si Ionel Preda doua transformari.
Grivita a inceput cu Alexandru Ionescu, Luigi Padureanu, Marian Forminte - Nita, Mihai Ionita - Ionut Manu, Marius Perniu, Mihai Adam - Alexandru Ungureanu, Ionel Preda - Catalin Titiriga, Eugen Titiriga, Andrei Mereuta, George Pintilii - Gabriel Ghitan. Ca rezerve au figurat Gabriel Dinica, Viorel "Fulgerica" Nicolae, Visan Razvan, Mihai Ionescu, Enache, Ionut Zamfir, Vlad Marian.
Publicat de RUGBY CLUB GRIVITA la 02:05 Niciun comentariu:
LA MULTI ANI, ALEXANDRU UNGUREANU!
Alexandru Ungureanu, unul dintre cei mai constanti jucatori de la Rugby Club Grivita, implineste astazi 26 de ani!
Aflat de trei ani in lotul gruparii din Parcul Copilului, Alexandru Ungureanu a descoperit tainele acestui sport la Juventus Bucuresti, unde a fost coleg de generatie cu un alt nume mare ce a calcat pana nu de mult iarba din templul rugbiului romanesc, Cristian Onofrei. Dupa o scurta perioada petrecuta la Juventus, Alexandru s-a transferat la Steaua Bucuresti, formatie la care s-a dezvoltat atat ca om, cat si ca jucator. Posesorul unui fizic si al unor abilitati ce ii permit lejer sa acopere cu brio orice post din linia de treisferturi, jucatorul Grivitei ar fi putut evolua si la aceasta ora pentru formatia din Ghencea, dar o problema de ordin medical l-a impiedicat. Totusi, prin transferul la Grivita, Alexandru a ajuns sa evolueze titular intr-unul dintre meciurile de pomina din istoria recenta a Rugby Club Grivita, respectiv in celebra infrangere suferita, cu 7-47, in fata Stiintei Baia Mare, cea mai in forma echipa din ultimii ani, din Romania, in 2010, in Cupa Romaniei. Mandru ca Alexandru Ungureanu a decis sa-si continue cariera in Parcul Copilului, in ciuda problemelor financiare ce au afectat echipa, intregul efectiv al Rugby Club Grivita ii ureaza rugbistului traditionalul "LA MULTI ANI" si cat mai multa sanatate pentru a putea pune umarul la reconstructia unei grupari de legenda din istoria acestui sport.
Publicat de RUGBY CLUB GRIVITA la 00:47 Niciun comentariu:
LA MULTI ANI, ANDREI KISS!
Andrei Kiss, unul dintre jucatorii de legenda ai Rugby Club Grivita, implineste astazi 26 de ani!
In ciuda varstei inca fragede, Andrei are deja 17 ani la activ ca jucator de rugby, iar dragostea pentru clubul din Parcul Copilului l-a facut sa se lege pe viata de tot ceea ce inseamna Grivita. O adevarata enciclopedie de rugby, poate unul dintre oamenii cei mai devotati acestui sport, Andrei Kiss a fost mereu, la bine si, mai ales, la greu, alaturi de RC Grivita si a dus acest nume pe cai ne mai intalnite, fiind considerat in vremuri nu de mult apuse unul dintre cei mai buni mijlocasi la gramada din tara. Kiss a ars rapid toate etapele de juniori, a castigat numeroase trofee si a fost campion european de tineret cu nationala Romaniei in 2008, cand "tricolorii" au facut senzatie in finala cu Rusia, castigata cu 37-0. Evolutiile remarcabile l-au adus constant in atentia selectionerilor Romaniei, in ciuda declinului evident in care se afla Rugby Club Grivita, formatie care, practic, in ultimii ani s-a hranit din victoriile cu Politehnica Iasi sau Arad, din Cupa Romaniei, sau din titlul de campioana la rugby in 7 castigat in 2011, la nivel de Divizia A. Kiss a avut un aport urias la ultimele mari succese ale Grivitei. De altfel, polivalenta si calitatile sale formidabile l-au facut sa fie unul dintre putinii jucatori care au cochetat atat cu nationala de rugby in 15 seniori, cat si cu nationala de rugby in 7. Desi tentatiile au fost mari, Andrei Kiss a decis sa-si continue misiunea de a scrie o pagina uriasa din istoria unui club legendar. Si, in ciuda vremurilor de restriste si a numeroaselor accidentari suferite, Andrei inca mai este dispus sa-si puna imensul bagaj de cunostinte si informatii in slujba RC Grivita. Prezenta sa constanta langa echipa inseamna un mare plus si ne face sa credem ca vom avea ocazia, cat de curand posibil, sa-l vedem pe Andrei Kiss reprezentand din nou cu succes clubul unde a crescut si la care s-a format. Intregul efectiv al Rugby Club Grivita ii ureaza rugbistului traditionalul "LA MULTI ANI" si cat mai multa sanatate pentru a putea reveni si a ajuta din nou echipa din Parcul Copilului.
Publicat de RUGBY CLUB GRIVITA la 00:14 Niciun comentariu:
LA MULTI ANI, SABIN VASILESCU!
Sabin Vasilescu, unul dintre cei mai experimentati jucatori care au evoluat pentru Rugby Club Grivita in ultima perioada, implineste astazi 26 de ani!
Nascut si crescut la Dinamo Bucuresti, Sabin a cunoscut numeroase succese ca junior al clubului din Stefan cel Mare, el facand parte inclusiv din echipa care a jucat finala de juniori III in 2002 (14-15 cu Metrorex) sau din echipa care a devenit campioana nationala la juniori I in 2006 (31-3 cu Metrorex). De altfel, in vara lui 2006, Sabin a luat pentru prima data contact cu viata de la Rugby Club Grivita, grupare pentru care a si evoluat in sezonul 2006-2007. A urmat o escala de circa trei ani la Sportul Studentesc si, din 2010, inaintasul a revenit la Grivita, unde a evoluat constant in ultimele trei sezoane, in ciuda problemelor financiare cu care s-a confruntat clubul. Desi la sfarsitul anului trecut anunta ca vrea sa ia o pauza de la rugby, tragem sperante ca Sabin va reveni cat de curand alaturi de Rugby Club Grivita pentru a pune umarul la relansarea clubului din Parcul Copilului. Intregul efectiv al Rugby Club Grivita ii ureaza rugbistului traditionalul "LA MULTI ANI" si cat mai multa sanatate.
Publicat de RUGBY CLUB GRIVITA la 00:07 Un comentariu:
LA MULTI ANI, ANDREI STANILA!
Andrei Stanila, unul dintre cei mai experimentati jucatori care au evoluat pentru Rugby Club Grivita in ultima perioada, implineste astazi 27 de ani!
Nascut si crescut, teoretic, in Bulevardul Ghencea, Andrei a facut cu adevarat primii pasi in rugby la Clubul Sportiv Steaua Bucuresti, unde s-a remarcat inca din perioada junioratului. Evolutiile sale bune l-au facut sa devina unul dintre primii cursanti ai Academiei de Rugby de la Bucuresti, inaugurate in 2004, alaturi de alti jucatori care aveau sa scrie istorie pentru Rugby Club Grivita, precum Adrian Matei, Cristian Pojar, dar si Cristian Onofrei, pe atunci junior la Clubul Sportiv Dinamo Bucuresti. Tot in 2004 avea sa vina si momentul de glorie al lui Andrei la nivel international, juniorul Stelei fiind selectionat pentru a face parte din lotul care a reprezentat Romania la Campionatul European de la Treviso, unde nationala tarii noastre a evoluat alaturi de Anglia, Franta, Scotia sau Italia. La 19 ani, Andrei devenea membru constant al lotului de seniori al echipei Steaua, dar sansele putine pe care le-a avut pentru a-si demonstra talentul l-au facut sa accepte un transfer la Rugby Club Grivita, cu o mica escala la Sportul Studentesc, unde cel putin in ultimii ani a devenit jucator de baza si unul dintre rugbistii care s-a sacrificat cel mai mult in conditiile in care clubul se afla intr-o situatie extrem de dificila. Chiar daca in sezonul ce sta sa inceapa sunt sanse minime sa-l mai vedem imbracand tricoul Rugby Club Grivita din cauza ofertelor pe care acesta le are de la echipe din esaloanele superioare, Andrei Stanila ramane un apropiat al gruparii din Parcul Copilului si nu exclude o revenire la formatia pe care s-a zbatut sa o tina in viata in ultimii ani. Intregul efectiv al Rugby Club Grivita ii ureaza rugbistului traditionalul "LA MULTI ANI" si cat mai multa sanatate pentru a putea reveni si a ajuta din nou echipa din Parcul Copilului.
Publicat de RUGBY CLUB GRIVITA la 11:10 Niciun comentariu:
In sfarsit s-a stabilit programul Diviziei A
Dupa lungi asteptari, oficialii Rugby Club Grivita au aflat programul editiei 2013 a Diviziei A. Gruparea din Partea Copilului a fost repartizata in Grupa Sud, alaturi de Callatis Mangalia, Sportul Studentesc, Clubul Sportiv Metrorex si CSM Focsani. Campionatul national, Divizia A, va incepe pe 6 aprilie, insa nu si pentru Rugby Club Grivita, formatie care va sta in prima etapa. Astfel, primul meci oficial al Grivitei pe 2013 va fi pe 13 aprilie, cand in Parcul Copilului vine Callatis Mangalia. Grivita va mai sustine patru partide in primavara, una pe teren propriu, cea cu Metrorex, din 27 aprilie, si trei in deplasare, la Sportul Studentesc (20 aprilie), la CSM Focsani (11 mai) si la Callatis Mangalia (25 mai). In lunile iunie si iulie se vor disputa cinci turnee open de rugby in 7, la care pot participa toate echipele din tara, indiferent de divizie, iar conducerea Rugby Club Grivita spera sa inscrie formatia la cel putin doua turnee. Divizia A se va relua pe 28 septembrie, cand in Parcul Copilului vine Sportul Studentesc. Apoi, Grivita mai joaca la Metrorex, pe 5 octombrie, si acasa cu CSM Focsani, pe 12 octombrie. Grivita trebuie sa castige Grupa Sud pentru a obtine dreptul de a promova in Divizia Nationala. Pe 19 si 26 octombrie, Grivita va sustine o dubla de clasament cu o echipa din Grupa Vest in care s-au inscris Lions Arad, CSM Sibiu si CFR Brasov. Pe 2 noiembrie, Grivita va evolua in primul tur al Cupei Romaniei.
Initial se stabilise ca Rugby Club Grivita sa evolueze intr-o grupa cu Sportul Studentesc, Callatis Mangalia si Clubul Sportiv Metrorex si trebuia sa joace cate patru meciuri cu fiecare dintre aceste echipe. Pe 19 februarie, in Grupa Sud a fost admisa si CSM Focsani, grupare care a primit o derogare speciala pentru a putea evolua in Divizia A. Totusi, formatia din Focsani risca sa fie exclusa din competitie, daca nu depune dosarul complet in termen de trei luni de la data admiterii initiale.
6 aprilie: Grivita sta
13 aprilie: Grivita - Callatis Mangalia (ora 14.00)
20 aprilie: Sportul - Grivita (ora 10.00)
27 aprilie: Grivita - Metrorex (ora 10.00)
11 mai: CSM Focsani - Grivita (ora 14.00)
18 mai: Grivita sta
25 mai: Callatis Mangalia - Grivita (ora 14.00)
Lunile iunie-iulie: Grivita ar putea participa la turneele open de rugby in 7
28 septembrie: Grivita - Sportul (ora 10.00)
5 octombrie: Metrorex - Grivita (ora 10.00)
12 octombrie: Grivita - CSM Focsani (ora 14.00)
Pe 19 si 26 octombrie Grivita joaca meciuri de clasament
2 noiembrie: Grivita joaca in primul tur al Cupei Romaniei, competitie care continua cu meciuri in fiecare sambata pana pe 30 noiembrie, cand este programata finala
Publicat de RUGBY CLUB GRIVITA la 22:10 Niciun comentariu:
LA MULTI ANI, CRISTIAN ONOFREI!
Cristian "Printul" Onofrei, unul dintre cei mai galonati jucatori din actualul lot al Rugby Club Grivita, implineste 26 de ani!
Nascut parca pentru a face rugby, Cristi a inceput sa practice acest sport de la o varsta frageda, prima echipa la care a activat fiind Rugby Club Juventus Bucuresti. Cum insa gruparea respectiva era prea mica pentru el, Cristi a facut rapid pasul catre Dinamo, club cu care a reusit sa castige inclusiv un titlu de campion national la juniori I, in 2006, dupa o finala in care Dinamo s-a impus, cu 31-3, impotriva Clubului Sportiv Metrorex. A fost, practic, o finala decisa de piciorul magic al uverturii dinamoviste, Cristi reusind sa-si treaca in cont 19 puncte dintr-un eseu, doua transformari si patru lovituri de pedeapsa. Evolutiile foarte bune l-au transformat si intr-unul dintre cei mai buni jucatori de la loturile nationale de juniori si de tineret, Cristi reprezentand Romania la diferite turnee internationale care au avut loc pe fel de fel de meleaguri, din Tunisia si Germania pana in Emiratele Arabe Unite.
Doua dintre marile realizari ale lui Onofrei: participarea la campionatul mondial de sub 19 ani din Dubai (2006), unde a fost unul dintre cei mai buni marcatori ai turneului, si prezenta sa in lotul care a castigat titlul european la sub 21 ani din Heidelberg (2008). In legatura cu turneul din urma, Cristi a punctat dintr-o transformare in semifinala cu Portugalia, castigata cu 32-8, dar a ratat prezenta in finala cu Rusia, castigata cu 37-0, din cauza unor probleme medicale. Din 2008, Cristian Onofrei a ajuns la Rugby Club Grivita, iar un meci mare facut in Cupa Romaniei, impotriva unei echipe mult mai bine cotate, Politehnica Iasi, l-a adus chiar in lotul largit al nationalei de seniori a Romaniei, alaturi de un alt jucator cu greutate din vestiarul Grivitei, Andrei Kiss. Dupa un scurt periplu pe la Rulmentul Barlad, Onofrei a revenit in Parcul Copilului si a fost constant unul dintre cei mai buni jucatori ai echipei. De altfel, uvertura Grivitei a primit si un premiu pentru evolutiile sale din 2012, fiind desemnat chiar MVP-ul fostei campioane a Europei. Intregul efectiv al Rugby Club Grivita ii ureaza rugbistului traditionalul "LA MULTI ANI" si cat mai multa sanatate pentru a putea reveni si a ajuta din nou echipa din Parcul Copilului.
Publicat de RUGBY CLUB GRIVITA la 00:03 Niciun comentariu:
Apele se limpezesc la RC Grivita
Dupa un an greu, in care a terminat abia pe locul 5 Divizia A si a pierdut cativa dintre cei mai importanti jucatori, situatia de la Rugby Club Grivita pare sa reintre pe fagasul normal, gruparea din Parcul Copilului propunandu-si pentru 2013 castigarea Diviziei A, la rugby in 15, si o evolutie cat mai buna la turneele de rugby in 7, mai ales ca anul acesta exista posibilitatea ca turneele sa fie de tip open, iar Grivita sa ajunga sa-si masoare fortele cu Stiinta Baia Mare, Farul Constanta, RCM Timisoara sau Steaua Bucuresti. De asemenea, nici Cupa Romaniei nu este o competitie de lepadat, mai ales ca peste iarna numarul echipelor existente s-a diminuat. Desi inca nu s-au stabilit datele concrete, Rugby Club Grivita va fi repartizata, in Divizia A, intr-o grupa cu Sportul Studentesc, Clubul Sportiv Metrorex si Clubul Sportiv Callatis Mangalia. Programul provizoriu arata ca la Divizia A se vor disputa 12 etape, astfel ca Rugby Club Grivita va disputa cate patru meciuri cu fiecare dintre cele trei adversare din grupa, doua acasa si doua in deplasare. In afara celor 12 meciuri, Grivita va mai sustine si doua meciuri de clasament, tur-retur, impotriva unui adversar venit din cealalta grupa in care au fost repartizate Lions Arad, RCM Brasov si CSM Sibiu. Pe langa cele 14 meciuri din campionatul national de rugby in 15, Grivita are asigurat cel putin un meci in Cupa Romaniei, competitie care va avea loc in luna noiembrie, si se spera ca echipa sa se poata inscrie la cel putin doua dintre cele cinci turnee open de rugby in 7 care vor avea loc in perioada iunie-iulie. In ciuda numeroaselor probleme de lot, antrenorul Alexandru Marin da asigurari ca va avea la dispozitie 27 de jucatori, iar lotul ar putea fi completat cu juniori, mai ales in conditiile in care echipele din Divizia A vor fi obligate, din acest an, sa aiba un numar fix de juniori trecuti pe foaia de joc la fiecare meci. Lotul provizoriu ii cuprinde pe:
Inaintasi - Alexandru Ionescu, Luigi Padureanu, Marian Forminte, Gabriel Dinica, Mihai Adam, Marius Perniu, Ionut Manu, Catalin Gealapu, Ionita Mihai, Andrei Iacob, Stefan Abaseaca, Liviu Salageanu.
Treisferturi - George Mereuta, Cristian Onofrei, Gabriel Ghitan, Alexandru Ungureanu, Andrei Mereuta, Eugen Titiriga, Ionel Preda, Visan Razvan, Tibi Tanase, Catalin Titiriga, Claudiu Stefan, Dorin Stefan, Stefan Herghelegiu, Mihai Ionescu, Viorel Nicolae.
Publicat de RUGBY CLUB GRIVITA la 02:08 Niciun comentariu:
Reunire in "bezna totala" la RC Grivita
19 jucatori au participat, luni seara, la reunirea echipei RC Grivita pe 2013. Gruparea din Parcul Copilului resimte inca socul unui sezon tensionat ce a lasat urma adanci in lotul echipei antrenate de Alexandru Marin. Problemele financiare si neintelegerile dintre jucatori si conducerea administrativa au facut ca Grivita sa se desparta de mai multi jucatori de baza: Bogdan Budeanu, Alexandru Arsene si Andrei Stanila sunt in discutii avansate cu Stejarul Buzau, Cristian Ionescu va pleca in Marea Britanie, iar Andrei Kiss este si el indisponibil. De asemenea, Alexandru Galin si Claudiu Stefan au sanse minime sa mai revina in Divizia A de rugby in 15, dupa ce au suferit, anul trecut, operatii la genunchi. In plus, Sabin Vasilescu, Valeriu Stoicescu si Viorel "Fulgerica" Nicolae sunt alti trei jucatori care aproape sigur nu vor mai evolua pentru RC Grivita in actualul sezon. Nici situatia celorlalti jucatori nu este clara, acestia asteptand sa vada daca noua conducere administrativa ce se prefigureaza pentru 2013 va reusi sa achite macar o parte din banii promisi pentru sezonul precedent inainte de a decide daca vor continua sau nu sa evolueze pentru Grivita. In aceste conditii, oficialii RC Grivita cauta sa completeze lotul cu o serie de juniori veniti de la RC Olimpia Bucuresti, dar negociaza si inregimentarea unor rugbisti mai experimentati de la Sportul Studentesc sau CSO Pantelimon. Interesant este ca incertitudinea planeaza si la nivel de calendar competitional. Cum mai multe echipe s-au desfiintat peste iarna, componenta Diviziei A va fi stabilita abia dupa sedinta Biroului Federal al FRR de vineri, 8 februarie. S-a vehiculat varianta unei grupe de patru, cu RC Grivita, RC Metrorex, Sportul Studentesc si Callatis Mangalia, insa momentan se pare ca RC Grivita este singura echipa care s-a inscris in campionat. Exista posibilitatea ca gruparea din Parcul Copilului sa se axeze anul acesta pe competitiile de rugby in 7. RC Grivita a fost castigatoarea Diviziei A la rugby in 7 in 2011, dar anul trecut nu a putut sa-si apere titlul neinscriindu-se la competitie din cauza eternelor probleme financiare. Pana se va lamuri situatia lotului si calendarul competitional pe anul in curs, rugbistii de la RC Grivita au programate saptamanal cate trei antrenamente (Luni, Miercuri, Vineri - de la ora 18.00) pe terenul doi din Complexul Sportiv Parcul Copilului, elevii lui Alexandru Marin beneficiind in aceasta seara de reinaugurarea mini-nocturnei cu care este dotat terenul de pregatire. In perioada 26-28 martie este programata vizita medicala, meciurile oficiale neincepand mai devreme de 1 aprilie.
Publicat de RUGBY CLUB GRIVITA la 21:49 Niciun comentariu:
Rugby Club Grivita - Sportul Studentesc 5-34 (5-29...
Rugby Club Grivita - Clubul Sportiv Metrorex 12-34...
Rugby Club Grivita - Clubul Sportiv Metrorex 17-53...
Sportul Studentesc - Rugby Club Grivita 29-31 (10-...

References: CSM 
 CSM 
 CSM 
 CSM 
 CSM 
 CSM 
 CSM 
 CSM